چونکہ آنحضرت ﷺ اسامہؓ کو محبوب رکھتے تھے ، اس لیے صحابہؓ کرام بھی ان کو بہت مانتے تھے ، عمرؓ کا واقعہ اوپر گذر چکا ہے،صحابہؓ کرام نہ صرف اسامہؓ ؛بلکہ ان کی اولاد تک کا احترام کرتے تھے ، ایک دن ابنِ عمرؓ نے ایک شخص کو مسجد کے گوشہ میں دیکھا ، لوگوں سے کہا ، دیکھو کون شخص ہے ، کسی نے کہا ابو عبد الرحمن ،تم اس کو نہیں پہچانتے ،یہ اسامہؓ کے بیٹے محمد ہیں ، آپ نے یہ سن کر سرجھکا لیا اور زمین کرید کر کہنے لگے کہ آنحضرت صل اللہ علیہ وآلہ وسلم ان کو دیکھتے تو محبوب رکھتے ۔
Entity: محمد — Type: /person/author, /person